smcproject/ml-wiki-sentences huggingface dataset:
കൃത്രിമ ചെവി ശസ്ത്രക്രിയ നടത്തിയ രാജ്യത്തെ ആദ്യത്തെ ഇഎൻ‌ടി ശസ്ത്രക്രിയാ വിദഗ്ധരിൽ ഒരാളാണ് ഡോ. സൂസ, ആയിരക്കണക്കിന് രോഗികളെ കേൾവിശക്തിയുള്ളവരാക്കിയതിന്റെ ബഹുമതിയും അവർക്കുണ്ട്.
1987 -ൽ ആദ്യ കോക്ലിയാാർ ഇമ്പ്ലാന്റ് ശസ്ത്രക്രിയ നടത്തിയ അവർ മുംബൈയിലെ ജസ്‌ലോക് ആശുപത്രിയിൽ ആണ് സൂസ ജോലി ചെയ്യുന്നത്.
സാന്ദ്ര സിസ്‍നെറോസ്
സാന്ദ്ര സിസ്‍നെറോസ് (ജനനം : ഡിസംബർ 20, 1954) ഒരു അമേരിക്കൻ എഴുത്തുകാരിയാണ്.
അവർ കൂടുതലറിയപ്പെടുന്നത് 1984 ൽ പ്രസിദ്ധീകരിക്കപ്പെട്ട തൻറെ ആദ്യനോവലായ "The House on Mango Street", 1991 ൽ പ്രസിദ്ധീകരിക്കപ്പെട്ട ചെറുകഥാ സമാഹാരമായ " Woman Hollering Creek and Other Stories " എന്നീ കൃതികളുടെ പേരിലാണ്.
അവർക്ക് നാഷണൽ എൻഡോവ്‍മെൻറ് ഫോർ ആർട്ട്സ് ഫെലോഷിപ്പ് പോലെയുള്ള നിരവധി അവാർഡുകൾ ലഭിച്ചിട്ടുണ്ട്.
അതുപോലെതന്നെ ചിക്കാനോ സാഹിത്യത്തിലെ എണ്ണപ്പെട്ട വ്യക്തിയുമാണ് അവർ.
സിസ്‍നെറോസ്, ഇല്ലിനോയിസിലെ ചിക്കാഗോയില് 1954 ഡിസംബർ 20 ന് കുടുബത്തിലെ 7 കുട്ടികളിൽ മൂന്നാമത്തെയാളായി ജനിച്ചു.
രചനകൾ Books {{ cite book }} : Cite has empty unknown parameter: | authormask= ( help ) .
Second edition: .
(Italian) Contributions Days and Nights of Love and War (2000).
By Eduardo Galeano.
Contribution by Sandra Cisneros.
Family Pictures/ Cuadros de Familia (2005).
By Carmen Lomas Garza.
Introduction by Sandra Cisneros Emergency Tacos: Seven Poets Con Picante (2007).
By Carlos Cumpian, Sandra Cisneros, Carlos Cortez, Beatriz Badikian, Cynthia Gallaher, Margarita Lopez-Castro, Raul Nino.
Things We Do Not Talk About: Exploring Latino/a Literature through Essays and Interviews (2014).
By Daniel Olivas.
Interview of Sandra Cisneros featured in book.
Essays and reporting അവലംബം
സാന്ദ്രസൗഹൃദം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
രാമപുരത്ത് വാര്യർ എഴുതിയ പ്രസിദ്ധമായ  വഞ്ചിപ്പാട്ട് ആണ് കുചേലവൃത്തം.
അതിൽ നിന്നും എടുത്തിട്ടുള്ള ഒരു ഭാഗമാണ് സാന്ദ്രസൗഹൃദം.
സാന്ദീപനി മഹർഷിയുടെ ആശ്രമത്തിൽ ഗുരുകുല വിദ്യാഭ്യാസം കാലത്ത് ശ്രീകൃഷ്ണനും കുചേലനും കൂട്ടുകാരും കാട്ടിൽ പോയപ്പോൾ ഉണ്ടായ സംഭവം വർഷങ്ങള്ക്ക് ശേഷം കുചേലൻ കൃഷ്ണനെ കാണാൻ കൊട്ടാരത്തിൽ പോയപ്പോൾ ശ്രീകൃഷ്ണൻ കുചേലന്നെ ഈ കാര്യങ്ങൾ ഓർമിപ്പിക്കുന്നതാണ് കവിതാഭാഗം..
വൈദ്യുതധാര ഇംഗ്ലീഷ് വിലാസം https://ml.wikipedia.org/wiki/Electric_current
വൈദ്യുത ചാർജിന്റെ പ്രവാഹമാണ് വൈദ്യുത ധാര (ആംഗലേയം: Electric current).
ഈ പ്രവാഹത്തിന്റെ തീവ്രത അഥവാ നിരക്ക് അളക്കുന്നതിനുള്ള ഏകകമാണ് ആമ്പിയർ (ആംഗലേയം: amperes).
ലോഹങ്ങളുടെ തന്മാത്രകളിൽ ധാരാളമായുള്ള സ്വതന്ത്ര ഇലക്ട്രോണുകളുടെ ഒഴുക്കാണ് അവയിലൂടെയുള്ള വൈദ്യുതപ്രവാഹത്തിന്റെ ഹേതു.
ദ്രാവകങ്ങളിലൂടെയുള്ള വൈദ്യുത പ്രവാഹത്തിനെ വൈദ്യുത വിശ്ലേഷണം എന്നു പറയുന്നു.
അയോണുകളാണ് (ചാർജ് ചെയ്യപ്പെട്ട അണുക്കൾ) ഇവിടെ വൈദ്യുതവാഹകരായി പ്രവർത്തിക്കുന്നത്.
വൈദ്യുതക്ഷേത്രം പ്രകാശവേഗതയിൽ ആണ് ചാർജ്‌വാഹികളായ കണങ്ങളെ നയിക്കുന്നതെങ്കിലും കണങ്ങൾ താരതമ്യേന കുറഞ്ഞ വേഗതയിലാണ് നീങ്ങുന്നത്.
കൂടുതൽ അറിയാൻ ഇ വെബ്സൈറ്റ് സന്ദർശിക്കു = Bơm năng lượng mặt trời വിവിധതരം വൈദ്യുതപ്രവാഹങ്ങൾ നേർധാര (ആംഗലേയം: direct current) പ്രത്യാവർത്തിധാര (ആംഗലേയം: alternating current) നേർധാര
ചാർജ് ചെയ്യപ്പെട്ട കണങ്ങളുടെ ഒരേ ദിശയിലേക്കുള്ള പ്രവാഹമാണ് നേർധാര.
ബാറ്ററികളിൽ നിന്നും ലഭിക്കുന്ന വൈദ്യുതപ്രവാഹം ഇതിനുദാഹരണമാണ്.
പ്രത്യാവർത്തി ധാര
തുടർച്ചയായി ദിശ മാറുന്ന വൈദ്യുതപ്രവാഹമാണ് പ്രത്യാവർത്തി ധാര.
വീടുകളിലും മറ്റു വ്യവസായിക ആവശ്യങ്ങൾക്കും ലഭ്യമാകുന്ന വൈദ്യുതി ഇതിന് ഉദാഹരണമാണ്.
ഭാരതത്തിൽ ലഭ്യമാകുന്ന പ്രത്യാവർത്തി ധാരയുടെ ആവൃത്തി 50 ഹെർട്സ് ആണ്.
ഓം നിയമം “ താപനില സ്ഥിരമെങ്കിൽ ഒരു ചാലകത്തിന്റെ അഗ്രങ്ങൾ തമ്മിലുള്ള പൊട്ടൻഷ്യൽ വ്യത്യാസവും അതിലൂടെയുള്ള കറന്റും തമ്മിലുള്ള അനുപാതം സ്ഥിരമായിരിക്കും. ഇതാണ് ഓം നിയമം. ”
ഒരു വോൾട്ട് പൊട്ടൻഷ്യൽ വ്യത്യാസത്തിൽ ഒരു ആമ്പിയർ കറന്റ് ചാലകത്തിൽ കൂടി പ്രവഹിക്കുമെങ്കിൽ ചാലകത്തിന്റെ പ്രതിരോധം ഒരു ഓം ആകുന്നു.
ജോർജ് സൈമൺ ഓം എന്ന ശാസ്ത്രജ്ഞൻ ആവിഷ്കരിച്ച ഈ നിയമം, വൈദ്യുതധാരയും വോൾട്ടതയുമായുള്ള ബന്ധത്തെക്കുറിച്ചുള്ളതാണ്.
വൈദ്യുതപ്രവാഹത്തിന്റെ ദിശ ധന ചാർജ്ജിന്റെ ഒഴുക്ക് എതിർ വശത്തെക്കൊഴുകുന്ന ഋണചാർജ്ജിനു സമമാണ്.
വൈദ്യുതിയുടെ പ്രവാഹം ധന (positive) ടെർമിനലിൽ നിന്ന് ഋണ (negative)ടെർമിനലിലേക്ക് ആണ് എന്നാണ് ചരിത്രപരമായ വിശ്വാസം.
എന്നാൽ വൈദ്യുത ചാർജ് വഹിക്കുന്ന കണങ്ങൾ സാഹചര്യത്തിനനുസരിച്ച് ഏതു ദിശയിലേക്കും ചിലപ്പോൾ ഒരേസമയം ഇരുദിശകളിലേക്കും പ്രവഹിക്കുന്നു (ഉദാ: വൈദ്യുത വിശ്ലേഷണം).
ലാളിത്യത്തിനായി ധന-ഋണ ദിശയാണ് കൂടുതലായും ഉപയോഗിക്കുന്നത്.
വൈദ്യുതഫ്യൂസ് ഇംഗ്ലീഷ് വിലാസം https://ml.wikipedia.org/wiki/Fuse_(electrical) 200 A Industrial fuse.
80 kA breaking capacity .
വൈദ്യുത പരിപഥത്തിൽ ഉപയോഗിക്കുന്ന ഒരു സുരക്ഷാ സംവിധാനമാണ് വൈദ്യുതഫ്യൂസ് .
പരിപഥത്തിലൂടെ ഒഴുകുന്ന വൈദ്യുതധാര ഒരു നിശ്ചിത ആമ്പിയറിലധികമാകുകയാണെങ്കിൽ ഉരുകിപ്പോകുകയും അതുവഴി വൈദ്യുതപരിപഥം തൂറക്കാനുമായി ക്രമീകരിച്ചിരിക്കുന്ന ഒരു കമ്പിയാണ് ഫ്യൂസിന്റെ പ്രധാന ഭാഗം.
വൈദ്യുതോപകരണങ്ങളിൽ കൂടിയ അളവിൽ വൈദ്യുതധാര പ്രവഹിച്ച്, അവ നശിച്ചു പോകാതിരിക്കുന്നതിനായാണ് പരിപഥത്തിൽ ഫ്യൂസ് ഘടിപ്പിക്കുന്നത്.
ഭാഗങ്ങൾ സാധാരണ ഫ്യൂസ് കട്ടകൾ പോഴ്സെലൈൻ ഫ്യൂസിന്റെ വേർപെടുത്താവുന്ന ഭാഗം സ്ഥിരമായി ഉറപ്പിക്കാവുന്ന പോർസലിൻ കട്ട.
പരിപഥത്തിൽ ഘടിപ്പിച്ചിരിക്കുന്ന സ്ഥിരമായ ഭാഗം ഫ്യൂസ് കമ്പി കെട്ടുന്ന വേർപെടുത്താവുന്ന ഭാഗം ഫ്യൂസ് വയർ - ടിന്നും ലെഡും ചേർന്ന ലോഹസങ്കരം കൊണ്ട് നിർമ്മിച്ച താരതമ്യേന താഴ്ന്ന ദ്രവണാങ്കമുള്ള നേർത്ത കമ്പി.
ഗ്ലാസ് ഫ്യൂസ് ഗ്ലാസ് ട്യൂബ് ഫ്യൂസ് വയർ പ്രവർത്തനം
വൈദ്യുതിയുടെ താപഫലം പ്രയോജനപ്പെടുത്തിയാണ് ഇത് പ്രവർത്തിക്കുന്നത്.
ഫ്യൂസിലൂടെ വൈദ്യുതി കടത്തിവിടുന്ന സമയത്ത് പരിപഥത്തിൽ ലഘുപഥനം( ഇംഗ്ലീഷ് : Short Circuit) സംഭവിക്കുമ്പോൾ ഉപകരണങ്ങളിൽ അമിതമായ വൈദ്യുത പ്രവാഹം വരികയോ അവയിലെ വൈദ്യുതകവചത്തിന് എന്തെങ്കിലും തകരാർ സംഭവിക്കുകയോ ചെയ്യുമ്പോൾ ദ്രവണാങ്കം കുറഞ്ഞ ഫ്യൂസ് വയർ ചൂടാകുകയും, ഉരുകിപ്പോകുകയും ചെയ്യുന്നു.
അതുകൊണ്ട് തന്നെ ഉപകരണങ്ങളിൽ നിന്നും വൈദ്യുതബന്ധം വിച്ഛേദിക്കപ്പെടുകയും കൂടുതൽ അപകടങ്ങളിൽ വരാതിരിക്കുകയും ചെയ്യുന്നു.
ഫ്യൂസ് തകരാറുകൾ ശരിയായി ഉറപ്പിക്കാത്തതും കേടുവന്നതുമായ ഒരു ഫ്യൂസ് യൂണിറ്റ്.
ഇതിൽ നിന്നും അപകടകരമായ  തീപ്പൊരി ഉതിരുന്നതു കാണാം.
ഗുരുതരമായ അഗ്നിബാധയ്ക്കു പുറമേ, സർക്യൂട്ടുമായി ബന്ധമുള്ള ഇലക്ട്രിക്‌ / ഇലക്ട്രോണിക് / കമ്പ്യൂട്ടർ / ടെലഫോൺ തുടങ്ങിയ ഉപകരണങ്ങൾക്കു് നാശം വരുത്തുന്ന തരത്തിൽ യാതൊരു ക്രമവുമില്ലാത്ത വോൾട്ടേജു്, ഫേസ് അസന്തുലനം,  ഹാർമോണിക് നോയ്സ് തുടങ്ങിയ വൈദ്യുതിപ്രശ്നങ്ങൾക്കും ഇത്തരം തകരാറുകൾ കാരണമാവാം.
ആവശ്യമുള്ളപ്പോൾ സ്വയം ഉരുകിപ്പോകുന്ന ഫ്യൂസ് ആണു യഥാർത്ഥത്തിൽ പ്രവർത്തനക്ഷമമായ ഫ്യൂസ്.
സർക്യൂട്ടിലൂടെ പരിധിയിൽ കവിഞ്ഞ വൈദ്യുതപ്രവാഹം കടന്നുപോവുമ്പോൾ ഇവ സ്വയം കത്തിയെരിഞ്ഞ് സർക്യൂട്ട് തുറക്കണം (ഓഫ് ആവണം).
പക്ഷേ, ശരിയായി ഉറപ്പിക്കാത്തതോ ദ്രവിച്ച ചാലകബന്ധമുള്ളതോ വേണ്ടതിലും കുറഞ്ഞതോ കൂടിയതോ ആയ വണ്ണമുള്ള ഫ്യൂസ് കമ്പി കെട്ടിയതോ ആയ ഫ്യൂസുകൾ ഉപകാരത്തിലേറെ ഉപദ്രവമായി എന്നു വരാം.
ശരിയായി ഉറപ്പിക്കാത്തതും ദ്രവിച്ച ടെർമിനലുകളുള്ളതും സർക്യൂട്ടിൽ ലൂസ് കോണ്ടാക്റ്റ് (അസ്ഥിരമായ തുടർച്ചയുള്ള വൈദ്യുതപരിപഥം)  നിലനിൽക്കാൻ കാരണമായേക്കാം.
ഇത്തരം ലൂസ് കോണ്ടാക്റ്റുകൾ വൈദ്യുതതീപ്പൊരിയ്ക്കു് (Electrical sparc or arc) ഇടവരുത്തും.
തീപ്പൊരി മൂലം ഉണ്ടാകുന്ന ചൂടു മൂലം ഫ്യൂസ് കമ്പി ഉരുകിപ്പോവാം.
കൂടാതെ, ഈ ഉഗ്രമായ ചൂടിൽ ഫ്യൂസ് കമ്പി ബന്ധിച്ചിരിക്കുന്ന ചാലകാഗ്രങ്ങൾ (ടെർമിനലുകൾ) അന്തരീക്ഷത്തിലെ ഓക്സിജനുമായി സംയോജിച്ച് രാസമാറ്റം വഴി ദ്രവിക്കുകയും സർക്യൂട്ടിലെ പ്രതിരോധം കൂട്ടുകയും ചെയ്യും.
രുയർന്ന പ്രതിരോധം കൂടുതൽ ചൂടിനു വഴിവെക്കുകയും ഒടുവിൽ ഗുരുതരമായ അഗ്നിബാധയ്ക്കു വരെ കാരണമാവുകയും ചെയ്യാം.
വേണ്ടതിൽ കുറഞ്ഞ ഘനമുള്ള ഫ്യൂസ് കമ്പികൾ ഉപയോഗിക്കുന്നതുകൊണ്ട് പ്രത്യേകിച്ച് അപകടമൊന്നും ഉണ്ടായില്ലെന്നിരിക്കും.
പക്ഷേ, സർക്യൂട്ടിൽ കണക്കാക്കിയിട്ടുള്ള പരമാവധി ലോഡ് ചെലുത്തുന്ന സന്ദർഭങ്ങളിൽ ഇവ ഉരുകിപ്പോകാം.
ഇടയ്ക്കിടെ ഇങ്ങനെ ഉരുകിപ്പോവുന്ന ഫ്യൂസുകൾ മൂലം അനാവശ്യമായ സേവനഭംഗം (service interruption)  സംഭവിക്കാം.
ഫ്യൂസിന്റെ ശരിയായ പ്രവർത്തനം കൊണ്ടായാലും അല്ലെങ്കിലും ഇടയ്ക്കിടെ ഫ്യൂസ് മാറ്റിക്കൊണ്ടിരിക്കേണ്ട 'അസൗകര്യം' ഒഴിവാക്കാൻ ഇലക്ട്രീഷ്യന്മാരോ ലൈൻമാമൻമാരോ ചിലപ്പോൾ സാങ്കേതികമായി യോജിച്ചതിലും കൂടുതൽ വണ്ണമുള്ള ഫ്യൂസ് ഉപയോഗിച്ചെന്നു വരാം.
മറ്റു ചിലപ്പോൾ ശരിയായ (കറുത്തീയവും വെളുത്തീയവും ചേർത്ത മിശ്രലോഹം) ഫ്യൂസ് വയറിന്റെ  അലഭ്യത മൂലം സ്റ്റീൽ, ചെമ്പ്, അലുമിനിയം തുടങ്ങിയ ലോഹങ്ങൾ കൊണ്ടുള്ള കമ്പി ഫ്യൂസ് ആയി ഉപയോഗിച്ചെന്നും വരാം.
ഇത്തരം എളുപ്പവഴികൾ അത്യന്തം അപകടകരമാണു്.
സർക്യൂട്ടിൽ അപ്രതീക്ഷിതമായി ലഘുപഥനം (ഷോർട്ട് സർക്യൂട്ട്), ഓവർലോഡിങ്ങ് തുടങ്ങിയ തകരാറുകൾ ഉണ്ടാവുമ്പോൾ ഇത്തരം ഫ്യൂസുകൾ ഉരുകിപ്പോകാതിരിക്കാൻ സാദ്ധ്യതയുണ്ടു്.
ഇതിന്റെ ഫലമായി ആ സർക്യൂട്ട് വ്യാപിച്ചുകിടക്കുന്ന മേഖലയിൽ എവിടെയും വലിയ തീപ്പിടുത്തമോ ഉപകരണങ്ങൾക്കു കേടുപാടുകളോ സ്ഥിരമായ നാശമോ ഉണ്ടാവാം.
വൈദ്യുതസ്രോതസ്സിൽ നിന്നും വരുന്ന വിതരണശൃംഖലയിൽ എവിടെയെങ്കിലും സംഭവിക്കാവുന്ന എല്ലാ തരം ലൂസ് കോണ്ടാക്റ്റുകളും മറ്റു വിധങ്ങളിലും ഉപകരണങ്ങൾക്കു ദോഷകരമാണു്.
ലൂസ് കോണ്ടാക്റ്റുകൾ ഉയർന്ന ആവൃത്തിയിലുള്ള വൈദ്യുത വോൾട്ടേജ് അപവൃത്തി(നോയ്സ്)കൾക്കു് കാരണമാവും.
ഇവ ഹാർമോണിക്സ് (അടിസ്ഥാന ആവൃത്തിയുടെ(50 ഹെർട്ട്സ്) ഗുണിതങ്ങളായ ആവൃത്തികളിൽ ഉല്പാദിപ്പിക്കപ്പെടുന്ന വോൾട്ടേജ് തരംഗങ്ങൾ)രൂപത്തിലോ യാതൊരു ക്രമവുമില്ലാത്ത അത്യാവൃത്തി വ്യതിയാനങ്ങളായോ (intermittent high frequency pulses)സംഭവിക്കാം.
ജൂൾ നിയമം അവലംബം കേരള സർക്കാർ വിദ്യാഭ്യാസ വകുപ്പ്, കേരള പാഠാവലി 2004, ഭൗതികശാസ്ത്രം പി.ഡി.എഫ് പതിപ്പ്, പേജ് നം.
വൈദ്യുതമോട്ടോറുകൾ ഇംഗ്ലീഷ് വിലാസം https://ml.wikipedia.org/wiki/Electric_motor വൈദ്യുതമോട്ടോറുകൾ പലവിധം, ഒരു 9 വോൾട്ട് ബാറ്ററിയുമായി വലിപ്പത്തിലുള്ള താരതമ്യം.
വൈദ്യുതോർജ്ജത്തെ യാന്ത്രികോർജ്ജമാക്കി മാറ്റാൻ ഉപയോഗിക്കുന്ന ഒരു ഉപകരണമാണ് വൈദ്യുതമോട്ടോർ .
ആധുനികകാലത്ത് ജലസേചനം, യാത്ര, ശീതീകരണം, തുടങ്ങിയ എല്ലാ മനുഷ്യവ്യാപാരങ്ങളിലും ഇവ ഉപയോഗിക്കപ്പെടുന്നുണ്ട്.
റോക്കറ്റുകളിലും വിമാനങ്ങളിലും മുതൽ കപ്പലുകളിലും കമ്പ്യൂട്ടറുകളിലും വരെ ഉപയോഗിക്കപ്പെടുന്ന വിവിധയിനത്തിലും വലിപ്പത്തിലുമുള്ള വൈദ്യുതമോട്ടോറുകൾ ഉണ്ട്.
ഇലക്ട്രിക് മോട്ടോർസിന്റെ ആനിമേഷൻ
മോട്ടോറിന്റെ കോയിലുകളിലേക്ക്(Coils) കടത്തിവിടുന്ന വൈദ്യുതിയുടേയും അത് മോട്ടോറിന്റെ കോറിൽ(Core) സന്നിവേശിപ്പിക്കുന്ന കാന്തികമണ്ഡലത്തിന്റേയും പ്രതിപ്രവർത്തനത്തിലൂടേയാണ് മോട്ടോറുകൾ തിരിയുന്നത്.
വൈദ്യുതരാസ സെൽ ഇംഗ്ലീഷ് വിലാസം https://ml.wikipedia.org/wiki/Electrochemical_cell ഡാനിയൽ സെൽ സം‌വിധാനത്തിന്റെ മാതൃക.
രണ്ട് അർദ്ധ-സെല്ലുകൾ അവയ്ക്കിടയിൽ അയോണുകളുടെ കൈമാറ്റം സാധ്യമാക്കുന്ന സാൾട്ട് ബ്രിഡ്ജുമായി ബന്ധിപ്പിച്ചിരിക്കുന്നു.
പുറമേയുള്ള പരിപഥത്തിലൂടെ ഇലക്ട്രോണുകൾ പ്രവഹിക്കുന്നു.
രാസപ്രവർത്തനങ്ങളിലൂടെ വൈദ്യുതപ്രേരകബലവും വൈദുതപ്രവാഹവും സൃഷ്ടിക്കുന്നതിനാവശ്യമായ സം‌വിധാനത്തെ വൈദ്യുതരാസ സെൽ എന്ന് വിളിക്കുന്നു.
ചാലകങ്ങളുടെ അഗ്രങ്ങളിൽ നടക്കുന്ന പ്രവർത്തനങ്ങളിലൂടെ ഇലക്ട്രോണുകൾ സ്വീകരിക്കപ്പെടുകയും സ്വതന്ത്രമാക്കപ്പെടുകയും ചെയ്യുന്നതിലൂടെയാണ്‌ വൈദ്യുതപ്രവാഹം സൃഷ്ടിക്കപ്പെടുന്നത്.
ഇതിനൊരു ഉത്തമ ഉദാഹരണമാണ്‌ സാർവത്രികമായി ഉപയോഗിക്കപ്പെടുന്ന 1.5 വോൾട്ടിന്റെ ബാറ്ററി .
ഗാൽവാനിക് സെല്ലുകളുടെ നിരകളായാണ്‌ സാധാരണ ബാറ്ററി ഉപയോഗിക്കപ്പെടുന്നത്.
വൈദ്യുതമണ്ഡലതീവ്രത
വൈദ്യുതമണ്ഡലതീവ്രത എന്നത് ഏതെങ്കിലും ബിന്ദുവിലെ വൈദ്യുതമണ്ഡലത്തിന്റെ ശക്തിയാണ്.
ഇത് ആ ബിന്ദുവിൽ +1 കൂളോം ചാർജ്ജ് വെയ്ക്കുമ്പോളുണ്ടാകുന്ന വൈദ്യുതബലത്തിന് തുല്യമാണ്.
അളക്കാനുള്ള ഏകകം വോൾട്ട്സ് പെർ മീറ്റർ അല്ലെങ്കിൽ ന്യൂട്ടൺസ് പെർ കൂളോം ആണ്.
ഈ ഭൗതികഅളവിന്റെ ഡൈമൻഷനൽ ഫോർമുല ML -3 A -1 .
വൈദ്യുതലേപനം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2015‎ ജൂലൈ മുതൽ തുടരുന്നു.
ഒരു ചാലകത്തിന്റെ ഉപരിതലത്തിൽ വൈദ്യുതവിശ്ലേഷണം മുഖേന മറ്റൊരു ലോഹം പൂശുന്ന പ്രക്രിയയാണ് വൈദ്യുതലേപനം .
വൈദ്യുതലേപനത്തിന് ഉപയോഗിക്കുന്ന ലോഹലായനിയാണ് ഇലക്ടോലൈറ്റ് .
വൈദ്യുതജനിത്രം ഇംഗ്ലീഷ് വിലാസം https://ml.wikipedia.org/wiki/Electrical_generator ചിത്രം.1:പ്രത്യാവർത്തിധാരാ ജനിത്രങ്ങൾ
യാന്ത്രികോർജ്ജം വൈദ്യുതോർജ്ജം ആയി മാറ്റുന്ന യന്ത്രമാണ് വൈദ്യുത ജനിത്രം (Electrical generator).
ഫാരഡെയുടെ (Michael Faraday) വൈദ്യുതകാന്തികപ്രേരണതത്വം (Electromagnetic Induction) അനുസരിച്ചു പ്രവർത്തിക്കുന്നു.
പ്രധാനമായി, രണ്ടു തരം ജനിത്രങ്ങളുണ്ട്; നേർധാരാ വൈദ്യുതി ഉത്പാദിപ്പിക്കുന്നവയും (DC Generators), പ്രത്യാവർത്തിധാര ഉത്പാദിപ്പിക്കുന്നവയും (Alternators).
അവയുടെ നിർമ്മിതിയിൽ ചില വ്യത്യാസങ്ങൾ ഉണ്ടെങ്കിലും, പ്രവർത്തനതത്വം ഒന്നുതന്നെയാണ്.
പ്രത്യാവർത്തിധാരയാണ് ഏതൊരു ജനിത്രത്തിലും ആദ്യം ഉത്പാദിപ്പിക്കപ്പെടുന്നത്.
ഒരു വ്യൂത്ക്രമണികയുടെ (Commutator) സഹായത്തോടെ പ്രത്യാവർത്തിധാരയുടെ ദിശ തുടർച്ചയായി മാറ്റി, നേർധാരാവൈദ്യുതിയാക്കുകയാണ് നേർധാരാജനിത്രങ്ങളിൽ ചെയ്യുന്നത്.
ഹംഗറിയിലെ ബുഡാപെസ്റ്റിൽ 20-ം നൂറ്റാണ്ടിന്റെ ആദ്യകാലത്തു നിർമ്മിച്ചതും ഒരു ജലവൈദ്യുതനിലയത്തിന്റെ ഉത്പാദനമുറിയിൽ സ്ഥാപിച്ചതുമായ പ്രത്യാവർത്തിധാരാജനിത്രങ്ങൾ ഒന്നാം ചിത്രത്തിൽ കാണാം.
ഘടകങ്ങളും പ്രവർത്തനതത്വവും ചിത്രം.2: സരളവൈദ്യുതജനിത്രം - ഒരു ഛേദതലക്കാഴ്ച ചിത്രം.3: ഒരു ത്രൈമുഖ ജനിത്രത്തിൽ വൈദ്യുതിയുല്പാദിപ്പിക്കുന്നതിന്റെ ലഘു ചിത്രം.
ഒരു പ്രത്യാവത്തിധാരാജനിത്രത്തിന്റെ വിവിധ ഘടകങ്ങൾ രണ്ടാം ചിത്രത്തിൽ കാണിച്ചിരിക്കുന്നു.
ജനിത്രത്തിൽ രണ്ട് പ്രധാനഭാഗങ്ങൾ ഉണ്ട്.
വൈദ്യുതി ഉത്പാദിപ്പിക്കപ്പെടുന്ന സ്ഥിതകമ്പിച്ചുരുളുകൾ (Stator Windings) വിന്യസിച്ചിരിക്കുന്ന ഒരു സ്ഥിരഭാഗവും (stator) അതിനുള്ളിൽ കറങ്ങുന്ന ഭ്രമണകം (Rotor) എന്ന മറ്റൊരു ഭാഗവും.
ഭ്രമണകത്തിൽ, കാന്തികക്ഷേത്രം സൃഷ്ടിക്കുന്നതിനാവശ്യമായ മറ്റൊരു കമ്പിച്ചുരുൾ സ്ഥാപിച്ചിട്ടുണ്ട്.
പ്രസ്തുത ഭ്രമണകച്ചുരുളിലേയ്ക്ക് (Rotor Winding) നേർധാരാവൈദ്യുതി കടത്തിവിട്ട്, കാന്തികക്ഷേത്രം സൃഷ്ടിക്കുന്നു.
സ്നിഗ്ധവളകളും സ്പർശകങ്ങളും (Slip-rings and Brushes) ഉപയോഗിച്ചാണ് കറങ്ങുന്ന ഭ്രമണകച്ചുരുളിലേക്ക് പുറമേനിന്ന് നേർധാരാവൈദ്യുതികടത്തിവിടുന്നത്.
എന്നാൽ ചെറിയ ജനിത്രങ്ങളിൽ സ്ഥിരകാന്തങ്ങൾ ഉപയോഗിച്ച് കാന്തികക്ഷേത്രമുണ്ടാക്കാറുണ്ട്.
ചില വലിയ ജനിത്രങ്ങളിൽ, ഭ്രമണകത്തിൽത്തന്നെ ഘടിപ്പിച്ചിട്ടുള്ള ചെറുജനിത്രങ്ങളാണ് കാന്തികക്ഷേത്രം സൃഷ്ടിക്കുന്നതിനാവശ്യമായ നേർധാരയുണ്ടാക്കുന്നത്;പുറമേനിന്ന് നേർധാര നൽകേണ്ടതില്ല, അതുകൊണ്ട്, വളയങ്ങളാവശ്യമില്ല.
അത്തരം ജനിത്രങ്ങളെ വളയില്ല്ല്ലാജനിത്രങ്ങൾ (Brush-less Alternators) എന്നു വിളിക്കുന്നു.
ചിത്രം മൂന്നിൽ, വൈദ്യുതോല്പാദനത്തിന്റെ ഒരു ലഘു ചലച്ചിത്രം നൽകിയിരിക്കുന്നു.
ചിത്രത്തിലെ ചലിക്കുന്ന അസ്ത്രങ്ങൾ, കമ്പിച്ചുരുളുകളിൽ ഉല്പാദിക്കുന്ന വൈദ്യുതവോൾട്ടതടെ മൂല്യവും ദിശയും സൂചിപ്പിക്കുന്നു.
കാന്തികക്ഷേത്രമുള്ള ഭ്രമണകം ബാഹ്യശക്തിയാൽ തിരിയുമ്പോൾ, കാന്തികക്ഷേത്രം , സ്ഥിതച്ചുരുളുകളിൽ വിദ്യുത്ചാലകബലം ഉണ്ടാക്കുന്നു.
(ഒരു കാന്തികക്ഷേത്രത്തിൽ സ്ഥിതിചെയ്യുന്ന വൈദ്യുത വാഹിയിൽ, മണ്ഡലതീവ്രതയുടെ വ്യതിയാനം അനുസരിച്ച്, വൈദ്യുത സമ്മർദ്ദം ( Electrical Potential) അല്ലെങ്കിൽ വിദ്യുത്ചാലകബലം (Electromotive Force) സൃഷ്ടിക്കപ്പെടുമെന്നതാണ്, ഫാരഡെയുടെ വൈദ്യുതകാന്തികപ്രേരണതത്വം).
അപ്രകാരം സൃഷ്ടിക്കപ്പെട്ട വൈദ്യുതസമ്മർദ്ദമാണ്, ബാഹ്യപഥത്തിൽ വൈദ്യുതപ്രവാഹത്തിന് കാരണമാകുന്നത്.
ചരിത്രം വിംഷറസ്റ്റ് യന്ത്രം വാൻ ഡീ ഗ്രാഫ് ജനിത്രം
വൈദ്യുതിയും കാന്തികതയും തമ്മിലുള്ള ബന്ധങ്ങൾ കണ്ടുപിടിക്കുന്നതിനു മുമ്പുതന്നെ വൈദ്യുതജനിത്രങ്ങൾ നിർമ്മിച്ചിരുന്നു.
സ്ഥിരവദ്യുതീതത്വങ്ങൾ ആധാരമാക്കിയാണ് അവ നിർമ്മിച്ചിരുന്നത്.
ഉന്നതവോൾട്ടതയിൽ നന്നേ ചെറിയ വൈദ്യുതപ്രവാഹങ്ങൾ സൃഷ്ടിക്കാൻ മാത്രമേ അവയ്ക്കു ശേഷിയുണ്ടായിരുന്നുള്ളൂ.
സ്ഥിരവൈദ്യുതീപ്രേരണം (Electrostatic Induction) കൊണ്ടോ ആഘർഷവൈദ്യുതീപ്രഭാവം (Triboelectric Effect) കൊണ്ടോ ആണ് അവ പ്രവർത്തിച്ചിരുന്നത്.
ഉത്പാദനക്ഷമത കുറവായതു കൊണ്ടും, ഉന്നതസമ്മർദ്ദത്തിൽ ആവശ്യമായ കുചാലകാവരണം (Insulation) നൽകാൻ കഴിയാതിരുന്നതുകൊണ്ടും അവ വാണിജ്യാടിസ്ഥാനത്തിൽ വൈദ്യുതി ഉത്പാദിപ്പിക്കാനായി ഉപയോഗിക്കപ്പെട്ടില്ല.
വിംഷറസ്റ്റ് യന്ത്രവും വാൻ ഡീ ഗ്രാഫ് ജനിത്രവും കാലത്തെ അതിജീവിച്ച ഇത്തരം പഴയ ജനിത്രങ്ങളാണ്.
ഫാരഡെയുടെ ഫലകജനിത്രം
പിന്നീട്, 1831-32 കാലത്ത്, ഫാരഡെ , വൈദ്യുതകാന്തപ്രേരണതത്വം അനുസരിച്ച്, ഏകകാന്തജനിത്രം (Homopolar Genarator) എന്നോരുതരം ജനിത്രം നിർമ്മിച്ചു.
ഈ യന്ത്രത്തിന് ചെറിയ നേർധാരാവോൾട്ടതയിൽ സാമാന്യം ശക്തമായവൈദ്യുതപ്രവാഹങ്ങൾ സൃഷ്ടിക്കാൻ ശേഷിയുണ്ടായിരുന്നു.
എന്നാൽ അത് ഉത്പാദനക്ഷമമായോരു രൂപകല്പനയായിരുന്നില്ല.
അതിൽ ഉത്പാദിപ്പിച്ച ധാരകൾ കാന്തികക്ഷേത്രത്തിനു പുറത്ത്, വിരുദ്ധപ്രവാഹങ്ങൾ കൊണ്ട് സ്വയം നശിക്കുകയായിരുന്നു.
വിരുദ്ധപ്രവാഹങ്ങൾ, പുറത്തേക്ക് വളരെക്കൂറച്ചു വൈദ്യുതി മാത്രമേ കടത്തി വിട്ടിരുന്നുള്ളൂ.
മാത്രവുമല്ല, ചെമ്പുഫലകം അനാവശ്യമായി ചൂടാവുകയും ചെയ്തിരുന്നു.
പിന്നീടു നടന്ന ഗവേഷണങ്ങളിൽ ഒന്നിൽക്കൂടുതൽ ചുറ്റുകളുള്ള കമ്പികൾ ഉപയോഗിച്ച് ഉദ്ദിഷ്ട വോൾടതയുണ്ടാക്കാമെന്നു കണ്ടെത്തി.
അങ്ങനെ, ചെമ്പുഫലകത്തിനു പകരം കമ്പിച്ചുരുൾ ഉപയോഗിച്ചുള്ള രൂപകല്പന സാധാരണമായി.
എന്നാൽ അടുത്തകാലത്ത്, ചില ദുർലഭമൂലകങ്ങൾ (Rare Earths) ഉപയോഗ്ഗിച്ചുള്ള കാന്തങ്ങൾ കൊണ്ട് പഴയ ഏകകാന്തജനിത്രങ്ങളെക്കാൾ മെച്ചപ്പെട്ട ജനിത്രങ്ങൾ ഉണ്ടാക്കാമെന്നു കണ്ടെത്തിയിട്ടുണ്ട്.
പഴയ ഒരു ഡൈനമോ
വ്യവസായങ്ങൾക്ക് വൈദ്യുതി നൽകിയിരുന്ന ആദ്യകാല യന്ത്രങ്ങൾ ഡൈനമോ കളായിരുന്നു.
1832ൽ ഹിപ്പോലൈറ്റ് പിക്സിയാണ് ആദ്യം ഡൈനമോ നിർമ്മിച്ചത്.
അതിനുശേഷം, ആകസ്മികമായ നിരവധി കണ്ടുപിടിത്തങ്ങളിലൂടെ‍, നേർധാരാവൈദ്യുതചലിത്രങ്ങൾ, പ്രത്യാവർത്തിധാരാജനിത്രങ്ങൾ, പ്രത്യാവർത്തിധാരാചലിത്രങ്ങൾ, ഭ്രമണപരിവർത്തകങ്ങൾ എന്നിവയുടെ നിർമ്മിതിക്ക് ഡൈനമോയുടെ കണ്ടുപിടിത്തം സഹായിച്ചു.
കാന്തികക്ഷേത്രം ഉണ്ടാക്കുന്ന അതിനുള്ളിൽ ഒരു സ്ഥിര ഭാഗവും ചലിക്കുന്ന കമ്പിച്ചുരുളുകളുമാണ് ഡൈനമോയുടെ പ്രധാന ഭാഗങ്ങൾ.
ചെറിയ യന്ത്രങ്ങളിൽ സ്ഥിരകാന്തങ്ങളും, വലിയവയിൽ കമ്പിച്ചുരുളുകളിൽ വൈദ്യുതി കടത്തിവിട്ടുണ്ടാക്കുന്ന വൈദ്യുതകാന്തങ്ങളും ഉപയോഗിച്ചിരുന്നു.
പ്രത്യാവർത്തിധാരാവൈദ്യുതിയുടെ ഉപയോഗം വ്യാപകമാകുന്നതിനു മുമ്പ് വലിയ ഡൈനമോകൾ മാത്രമായിരുന്നു വൈദ്യുതോല്പാദനത്തിനുള്ള ഉപാധി.
എന്നാലിപ്പോൾ, പ്രത്യാവർത്തിധാരാവൈദ്യുതിയുടെയും ഇലക്ട്രോണിൿ പരിവർതകങ്ങളുടെയും വ്യാപകമായ ഉപയോഗവും കൊണ്ട്, ഡൈനമോകൾ ഇപ്പോൾ വിപുലമായി ഉപയോഗിക്കുന്നില്ല.
അത് ഏറെക്കുറെ ഒരു കൗതുക വസ്തുവായിത്തീർന്നിരിക്കുന്നു.
ഇതും കാണുക ഡൈനമോ
വൈദ്യുതപ്രതിരോധം ഇംഗ്ലീഷ് വിലാസം https://ml.wikipedia.org/wiki/Electrical_resistance
വൈദ്യുത പ്രതിരോധം (ആംഗലേയം: Electrical resistance) , വൈദ്യുതധാരയുടെ പ്രവാഹത്തിനെ ചെറുക്കുന്ന ഗുണം.
അതിചാലകങ്ങൾ ഒഴിച്ചുള്ള എല്ലാ വൈദ്യുതചാലകങ്ങളും വൈദ്യുതധാരാപ്രവാഹത്തിനെ വ്യത്യസ്ത അളവിൽ പ്രതിരോധിക്കുന്നു, അങ്ങനെ വസ്തു ചൂടുപിടിക്കുന്നു.
അതായത് പ്രവഹിക്കുന്ന വൈദ്യുതോർജ്ജം താപോർജ്ജമായി മാറ്റപ്പെടുന്നു.
നല്ല ചാലകങ്ങളിൽ പ്രതിരോധം വളരെ കുറവായിരിക്കും.
വൈദ്യുതചാലകങ്ങളുടെ പ്രതിരോധം പൂജ്യമാവുന്ന അവസ്ഥയ്ക്ക് അതിചാലകത എന്ന് പറയുന്നു.
ഇലക്ട്രോണിക് സർക്യൂട്ടുകളിൽ ഉപയോഗിക്കുന്ന രോധം (ആംഗലേയം: Resistor).
ഇതിന്റെ പ്രതിരോധം 75Ω ആണ്.
പ്രതിരോധത്തിന്റെ മാത്ര നിറങ്ങളുടെ നാടകളായിട്ടാണ് ഇത്തരം രോധങ്ങളിൽ അടയാളപ്പെടുത്തിയിരിക്കുന്നത്.
കൂടുതൽ അറിയാൻ കളർ കോഡിങ്ങ് എന്ന താൾ കാണുക.
പ്രതിരോധത്തിന്റെ മാത്ര അളക്കുന്നതിനുള്ള ഏകകമാണ് ഓം (ആംഗലേയം: ohm) (പ്രതീകം: Ω) .
പൊട്ടൻഷ്യൽ വ്യത്യാസം , വൈദ്യുതധാര , പ്രതിരോധം എന്നിവ തമ്മിലുള്ള ബന്ധം സൂചിപ്പിക്കുന്ന നിയമമാണ് ഓമിന്റെ നിയമം (ആംഗലേയം: Ohm's law) .
പ്രതിരോധത്തിന്റെ വിപരീതഗുണമാണ് ചാലകത (ആംഗലേയം: conductivity).
ഇത് അളക്കുന്ന ഏകകമാണ് സീമൻസ് (ആംഗലേയം: siemens) അഥവാ മോ(ആംഗലേയം: mho).
ചാലകത
കളർ കോഡിങ്ങ്
വൈദ്യുതരാസശ്രേണി ഇംഗ്ലീഷ് വിലാസം https://ml.wikipedia.org/wiki/Reactivity_Series ലോഹം അയോൺ ക്രീയാശീലത നിർമ്മാണം Cs Cs + ജലവുമായി പ്രതിപ്രവർത്തിക്കുന്നു] വൈദ്യുതവിശ്ലേഷണം Rb Rb + K K + Na Na + Li Li + Ba Ba 2+ Sr Sr 2+ Ca Ca 2+ Mg Mg 2+ അമ്ലങ്ങളുമായി പ്രതിപ്രവർത്തിക്കുന്നു Al Al 3+ Ti Ti 4+ അമ്ലങ്ങളുമായി പ്രതിപ്രവർത്തിക്കുന്നു Pyrometallurgical extraction using magnesium , or less commonly Alkali Metals , Hydrogen or Calcium in the Kroll Process Mn Mn 2+ അമ്ലങ്ങളുമായി പ്രതിപ്രവർത്തിക്കുന്നു Smelting with coke Zn Zn 2+ Cr Cr 3+ അമ്ലങ്ങളുമായി പ്രതിപ്രവർത്തിക്കുന്നു Aluminothermic reaction Fe Fe 2+ അമ്ലങ്ങളുമായി പ്രതിപ്രവർത്തിക്കുന്നു Smelting with coke Cd Cd 2+ Co Co 2+ Ni Ni 2+ Sn Sn 2+ Pb Pb 2+ Cu Cu 2+ ക്രിയാശേഷി വളരെ കുറഞ്ഞവ Heat or physical extraction Hg Hg 2+ Ag Ag + Pd Pd 2+ Au Au 3+ Pt Pt 2+
ഇലക്ട്രോണുകളെ വിട്ടു കൊടുത്ത് പൊസിറ്റീവ് അയോണുകളായിത്തീരാനുള്ള ലോഹങ്ങളുടെ കഴിവിന്റെ അടിസ്ഥാനത്തിൽ ലോഹങ്ങളെ ക്രമീകരിച്ചിരിക്കുന്ന ശ്രേണിയാണ് വൈദ്യുതരാസ ശ്രേണി (Electro Chemical Series).
ഇലക്ട്രോണുകളെ വിട്ടുകൊടുക്കാനുള്ള കഴിവിന്റെ അവരോഹണക്രമത്തിലാണ് ലോഹങ്ങൾ വിന്യസിച്ചിരിക്കുന്നത്.
പ്രവർത്തനശേഷി കൂടിയ ലോഹങ്ങൾക്കും കുറഞ്ഞ ലോഹങ്ങൾക്കും ഇടയിൽ ഹൈഡ്രജനെ കൂടി ഉൾപ്പെടുത്തിയിട്ടുണ്ട്.
ഹൈഡ്രജനാണ് ഇവിടെ താരതമ്യത്തിന് ഉപയോഗിക്കുന്നത്.
ലോഹങ്ങളുടെ കഴിവിനെ പ്രമാണമൂലകമായി എടുത്ത ഹൈഡ്രജനുമായി താരതമ്യപ്പെടുത്തുന്നു.
ലോഹങ്ങളുടെ പ്രതിപ്രവർത്തനശേഷിയും ഏകദേശം ഇതേ ക്രമത്തിൽ തന്നെ ആയതിനാൽ ക്രീയാശീല ശ്രേണി എന്നും ഇത് അറിയപ്പെടുന്നു.
വൈദ്യുതരാസ ശ്രേണി
ലിഥിയം സീസിയം റൂബിഡിയം പൊട്ടാസ്യം ബേരിയം സ്ട്രോൺഷിയം കാൽസ്യം സോഡിയം ലാന്തനം മഗ്നീഷ്യം സ്കാൻഡിയം അലൂമിനിയം സിങ്ക് ഇരുമ്പ് നിക്കൽ ടിൻ ലെഡ് ഹൈഡ്രജൻ ചെമ്പ് റുഥീനിയം വെള്ളി മെർക്കുറി പലേഡിയം ഇറിഡിയം പ്ലാറ്റിനം സ്വർണ്ണം ക്രീയാശീല ശ്രേണി
സീസിയം റൂബിഡിയം പൊട്ടാസ്യം സോഡിയം ലിഥിയം ബേരിയം സ്ട്രോൺഷിയം കാൽസ്യം ലാന്തനം മഗ്നീഷ്യം സ്കാൻഡിയം അലൂമിനിയം സിങ്ക് ഇരുമ്പ് നിക്കൽ ടിൻ ലെഡ് ചെമ്പ് മെർക്കുറി വെള്ളി സ്വർണ്ണം പ്ലാറ്റിനം ഉപയോഗങ്ങൾ
വൈദ്യുതരസതന്ത്രത്തിൽ വളരെയധികം പ്രാധാന്യമർഹിക്കുന്ന ഒന്നാണ് വൈദ്യുതരാസ ശ്രേണി.
വോൾട്ടാ സെല്ലുകളുടെയും മറ്റ് രാസസെല്ലുകളുടേയും നിർമ്മാണത്തിൽ ഈ ശ്രേണി പ്രയോജനപ്പെടുത്തുന്നു.
ആസിഡുമായും ജലവുമായും ഉള്ള ലോഹങ്ങളുടെ പ്രവർത്തനവും രാസശ്രേണിയുടെ അടിസ്ഥാനത്തിൽ വിശദീകരിക്കാൻ കഴിയും.
ലോഹനിർമ്മാണ വേളയിലും വൈദ്യുതരാസശ്രേണി പ്രയോജനപ്പെടുന്നുണ്ട്
വൈദ്യുതവിളക്ക് ഇംഗ്ലീഷ് വിലാസം https://ml.wikipedia.org/wiki/Lamp_(electrical_component) 60 W ഇൻകാൻഡസന്റ് വിളക്ക്
വൈദ്യുതോർജ്ജത്തിൽ നിന്നും പ്രകാശം ഉത്പാദിപ്പിക്കുവാൻ കഴിവുള്ള ഉപകരണമാണ് വൈദ്യുതിവിളക്ക് .
വിവിധതരത്തിലുള്ള വിളക്കുകൾ ഇന്നു ലഭ്യമാണ്.
സാധാരണയായി വൈദ്യുത പ്രതിരോധം കൊണ്ടുണ്ടാകുന്ന താപം മൂലം ജ്വലിക്കുന്ന ടങ്സ്റ്റൺ പോലുള്ള മൂലകങ്ങൾ ഫിലമെന്റ് ആയി ഉപയോഗിച്ച് വെളിച്ചം ഉണ്ടാക്കുന്ന വിളക്കുകളെ ഇൻകാൻഡസന്റ് വിളക്ക് എന്നു വിളിക്കുന്നു.
ഇത്തരത്തിലുള്ള ഒരു ഫിലമെന്റും അതുമായി പ്രതിപ്രവർത്തിച്ച് കൂടുതൽ പ്രകാശം തരാൻ ശേഷിയുള്ള ഹാലജനുകളും ഉപയോഗിച്ചുണ്ടാക്കുന്ന വൈദ്യുത വിളക്കുകളെ ഹാലജൻ വിളക്ക് എന്നു വിളിക്കുന്നു.
വൈദ്യുത പ്രവാഹത്താൽ പ്രകാശം ഉത്സർജ്ജിക്കാൻ കഴിവുള്ള വാതകങ്ങളെ ഉപയോഗപ്പെടുത്തിയുണ്ടാക്കുന്ന വിളക്കുകളെ ഡിസ്ചാർജ് വിളക്ക് എന്നാണു വിളിക്കുക.
ചിലയിനം ഡിസ്‌‌ചാർജ് വിളക്കുകളിലുണ്ടാകുന്ന അദൃശ്യകിരണങ്ങളായ അൾട്രാ വയലറ്റ് കിരണങ്ങൾ , എക്സ് കിരണങ്ങൾ എന്നിവയെ ദൃശ്യപ്രകാശം ആക്കിമാറ്റാൻ കഴിവുള്ള ഫ്ലൂറസന്റ് പദാർത്ഥങ്ങൾ പൂശിയിട്ടുള്ളയിനം വിളക്കുകൾ ഫ്ലൂറസന്റ് വിളക്കുകൾ എന്നറിയപ്പെടുന്നു.
വൈദ്യുതപ്രവാഹത്തിനിടെ ഡയോഡ് ഉപയോഗിച്ച് ഊർജ്ജത്തെ പ്രകാശോർജ്ജമായി പുറന്തള്ളുന്നയിനം വിളക്കുകളെ ലൈറ്റ് എമിറ്റിങ്ങ് ഡയോഡ് എന്നു വിളിക്കുന്നു.
വൈദ്യുത വിളക്കിന്റെ ചിഹ്നങ്ങൾ
വൈദ്യുത സർക്കീട്ടുകളുടെ രേഖാചിത്രങ്ങളിൽ വൈദ്യുത വിളക്കുകൾ സാധാരണ ചിഹ്നങ്ങൾ കൊണ്ടാണ് സൂചിപ്പിക്കാറ്.
പ്രധാനമായും താഴെ കൊടുത്തിരിക്കുന്ന രണ്ട് ചിഹ്നങ്ങളാണ് ഇവയെ പ്രതിനിധീകരിക്കാൻ ഉപയോഗിക്കുന്നത്.
വൃത്തത്തിനുള്ളിലായി ഒരു വെട്ട്, സൂചകങ്ങളായ(indicator) വൈദ്യുത വിളക്കുകളെ പ്രതിനിധീകരിക്കാനാണ് ഇവ സാധാരണ ഉപയോഗിക്കാറ്.
വൃത്തത്തിനുള്ളിലായി അർദ്ധവൃത്താകൃതിയിൽ ഉള്ള ഒരു ചളുക്കം, പ്രകാശ സ്രോതസ്സുകളായ  വൈദ്യുത വിളക്കുകളെ പ്രതിനിധീകരിക്കാനാണ് ഇവ സാധാരണ ഉപയോഗിക്കാറ്.
ഇതും കാണുക ഇൻകാൻഡസന്റ് വിളക്ക് ഡിസ്ചാർജ് വിളക്ക് ഫ്ലൂറസന്റ് വിളക്ക് ലൈറ്റ് എമിറ്റിങ്ങ് ഡയോഡ് വൈദ്യുത തീപ്പൊരിവിളക്ക്
വിസാരണൈ ഇംഗ്ലീഷ് വിലാസം https://ml.wikipedia.org/wiki/Visaranai
2015 ൽ ദേശീയ ചലച്ചിത്ര പുരസ്‌കാരം നേടിയ തമിഴ് ചിത്രമാണ് 'വിസാരണൈ'.
എം. ചന്ദ്രകുമാറിന്റെ 'ലോക്കപ്പ്' എന്ന നോവലിനെ അടിസ്ഥാനമാക്കിയെടുത്ത ചിത്രം 2016 ൽ ഇന്ത്യയുടെ ഔദ്യോഗിക ഓസ്‌കർ എൻട്രിയായി തിരഞ്ഞെടുക്കപ്പെട്ടിരുന്നു.
വെട്രിമാരൻ സംവിധാനം ചെയ്ത ഈ ചിത്രം പോലീസ് പീഡനമാണ് പ്രമേയമാക്കുന്നത്.
ദിനേഷ്, ആനന്ദി,
സമുദ്രക്കനി, ആടുകളം മുരുഗദോസ്, മിഷ ഘോഷൽ എന്നിവരാണ് പ്രധാന അഭിനേതാക്കൾ.
പോലീസ് പീഡനം, അഴിമതി പൊലീസിന്റെ ക്രൂരതകളും അഴിമതിയുമാണു ഈ ചിത്രത്തിന്റെ പ്രമേയം.
72 ആമത് വെനീസ് ചലച്ചിത്രോത്സവത്തിൽ പ്രദർശിപ്പിച്ച ഈ ചിത്രത്തിന് ആംനസ്റ്റി അന്തർദേശീയ പുരസ്കാരം ലഭിക്കുകയുണ്ടായി.
ഫെബ്രുവരി 5  2016 ന് റിലീസ് ചെയ്യപ്പെട്ട ചിത്രം ഏറെ ശ്രദ്ധിക്കപ്പെട്ടിരുന്നു.
കോയമ്പത്തൂരിൽ ഓട്ടോ റിക്ഷാ ഡ്രൈവറായ എം. ചന്ദ്രകുമാറിന്റെ ലോക്കപ്പ് എന്ന നോവലാണ് ഈ ചലച്ചിത്രത്തിന്റെ അവലംബം.
നടൻ ധനുഷും
വെട്രിമാരനും ചേർന്നാണ് ചിത്രം നിർമിച്ചത്.
പുരസ്കാരങ്ങൾ 63 ആമത് ദേശീയ ചലച്ചിത്ര പുരസ്കാരം മികച്ച തമിഴ് ഫീച്ചർ ഫിലിം മികച്ച സഹനടൻ (സമുദ്രക്കനി) മികച്ച എഡിറ്റിങ്(കിഷോർ) 89ആമത് അക്കാദമി പുരസ്കാരം I 2016 ൽ ഇന്ത്യയുടെ ഔദ്യോഗിക ഓസ്‌കർ എൻട്രിയായിരുന്നു.
അവലംബം പുറം കണ്ണികൾ വിസാരണൈ ഇന്റർനെറ്റ് മൂവി ഡാറ്റാബേസിൽ
വിസാരിതം തഴുതാമ ഒരു വിസാരിത സസ്യം
നിരവധി ശാഖോപശാഖകളായി ഭൂപ്രതലത്തിൽ പടർന്നു വളരുന്ന ഇഴവള്ളി സസ്യങ്ങളാണ് വിസാരിതം - Diffuse .
പ്രധാന കാണ്ഡത്തിൽ നിന്നും ദൂരത്തിൽ പടർന്നു വളരുന്നു.
തഴുതാമ ഇതിനൊരു ഉദാഹരണമാണ്.
വിസിം നേച്ചർ റിസർവ് ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
ഒരു റഷ്യൻ ' സപ്പോവേഡ്നിക് ' (കർശനമായ പ്രകൃതി സംരക്ഷണ കേന്ദ്രം) ആണ് വിസിം നേച്ചർ റിസർവ് ( Russian : Висимский заповедник ) അഥവാ വിസിംസ്കി .
മധ്യ യുറൽ പർവതനിരകളുടെ താഴ്വാരത്തിലുള്ള തെക്കൻ ടൈഗയിലെ പ്രദേശേമാണ് ഇത്.
2001 ൽ യുനെസ്കോ മാബ് ബയോസ്ഫിയർ റിസർവ് എന്ന് നാമകരണം ചെയ്യപ്പെട്ടു.
വിസിം എന്ന പഴയ ഗ്രാമത്തിന്റെ പേരിൽ നിന്നാണ് ഈ പ്രദേശത്തിന് ഈ പേര് ലഭിച്ചത്.
ദിമിത്ര മമിൻ-സിബിർയാക് എന്ന റഷ്യൻ എഴുത്തുകാരന്റെ ജന്മനാടായിരുന്നു ഈ ഗ്രാമം.
യുറാലിലെ ഗ്രാമീണ ജിവിതത്തെക്കുറിച്ച് അദ്ദേഹം നിരവധി രചനകൾ നടത്തിയിട്ടുണ്ട്.
വിശാലമായ വോൾഗ-കാമ തടത്തിന്റെ ഭാഗമായ ചുസോവോയ് നദിയുടെ വലത് കൈവഴിയായ സുലം നദിയുടെ ഉത്ഭവപ്രദേശത്തിന്റെ പടിഞ്ഞാറൻ ഭാഗമാണ് ഈ പ്രദേശം.
ഈ പ്രദേശത്തിന്റെ ഒരു ഭാഗം ഓബ് നദീതീരത്തെ കിഴക്കൻ ചരിവിലുമായി സ്ഥിതിചെയ്യുന്നു.
ഈ റിസർവ് അങ്ങനെ യൂറോപ്പ്-ഏഷ്യ എന്നിങ്ങനെ രണ്ട് ഭൂഖണ്ഡങ്ങളിലായി സ്ഥിതിചെയ്യുന്നു.
ഈ പ്രദേശത്തുനിന്നുള്ള വെള്ളം വോൾഗ നദിയിലൂടെ കാസ്പിയൻ കടലിലേക്കും ഓബ് നദിയിലൂടെ കാരാ കടലിലേക്കും ഒഴുകുന്നു.
സ്വെർഡ്ലോവ്സ്ക് ഒബ്ലാസ്റ്റിലെ കിറോവ്ഗ്രാഡ് ജില്ലയിലാണ് ഈ റിസർവ് സ്ഥിതിചെയ്യുന്നത്, യെക്കാറ്റെറിൻബർഗിൽ നിന്ന്  100 കി.
വടക്കുപടിഞ്ഞാറായാണ് ഇതിന്റെ സ്ഥാനം.
കോണിഫർ വനങ്ങളും താഴ്ന്ന പർവ്വതങ്ങളും നിറഞ്ഞ പ്രദേശങ്ങളാണ് വിസിം റിസർവിൽ കൂടുതലായും കാണപ്പെടുന്നത്.
20 കിലോമീറ്റർ വിസ്തൃതിയുള്ള കോർ റിസർവ് ഏകദേശം ചതുരാകൃതിയിലാണ്.
വടക്ക് ഭാഗത്ത് കൂടുതൽ വലിയ ബഫർ സോണുകൾ (ഇവിടെ വേട്ടയും മീൻപിടുത്തവും നിരോധിച്ചിരിക്കുന്നു).
സമുദ്രനിരപ്പിൽ നിന്ന് 700 മീറ്റർ ഉയര സ്ഥിതിചെയ്യുന്ന റിസർവിന്റെ കിഴക്കൻ ഭാഗം 250 മുതൽ 300 മീറ്റർ വരെ ഉയരമുള്ള താഴ്ന്ന പർവതങ്ങളുമാണ്.
വിസിംസ്കി ബയോസ്ഫിയറിൽ 33,487 ഹെക്ടർ വരുന്ന പ്രധാന പ്രദേശം, വടക്ക് 46,000 ഹെക്ടർ വ്യാപിച്ചുകിടക്കുന്ന ഒരു ബഫർ സോൺ, ഒരു ലക്ഷം ഹെക്ടർ വടക്ക് വ്യാപിക്കുന്ന ഒരു സംക്രമണ മേഖല എന്നിവ ഉൾപ്പെടുന്നു.
വൈറ്റ് മൗണ്ടെയ്ൻ, വിസിംസ്കി ബയോസ്ഫിയറിന്റെ വടക്കുഭാഗത്തുള്ള ബഫർ സോണിനെ കാണിക്കുന്നു കാലാവസ്ഥയും പരിസ്ഥിതിയും
യുറൽസ് മൊണ്ടെയ്ൻ ടുണ്ട്ര, ടൈഗ എന്നീ പ്രദേശങ്ങളിലായാണ് വിസിം സ്ഥിതിചെയ്യുന്നത്.
പടിഞ്ഞാറുനിന്ന് കിഴക്കോട്ടേക്ക് വരുന്തോറും ഇടുങ്ങിയതായി വരുന്ന യുറാൽ മലനിരകളാണിത്.
യൂറോപ്യൻ റഷ്യയും, ഏഷ്യൻ റഷ്യയും തമ്മിലുള്ള അതിരിന്റെ ഭൂരിഭാഗവും ഈ മലനിരകളാണ്.
ടൈഗ, തുണ്ട്ര എന്നീ പ്രദേശങ്ങളിലെ സസ്യജാലങ്ങളുടെ സംഗമസ്ഥാനമാണ് ഈ പ്രദേശം.